Ο επικαιροποιημένος νόμος, δίνει τη δυνατότητα σε νέους που έχουν κλείσει το 17ο έτος της ζωής τους, να δώσουν εξετάσεις για δίπλωμα οδήγησης με βασική προϋπόθεση την ύπαρξη συνοδού - συνοδηγού άνω των 25 ετών, κάτοχο διπλώματος με ημερομηνία έκδοσης άνω των πέντε ετών και με καθαρό point system (Σύστημα Ελέγχου Συμπεριφοράς Οδηγών). Η άδεια που χορηγείται είναι προσωρινή, αποκλειστικά και μόνο για συνοδευόμενη οδήγηση και δυνατότητα οδήγησης μόνο εντός της περιφέρειας που κατοικούν. Οι κανόνες του ΚΟΚ ισχύουν κανονικά και η παραβίαση αυτών οδηγεί στην αφαίρεση της προσωρινής άδειας, ενώ το δίπλωμα τους για ένα μήνα χάνουν και οι συνοδοί.
Αν κατά τη διάρκεια του έτους αυτού δεν εμπλακείς σε ατύχημα, όταν κλείσεις τα 18 θα έχεις στην κατοχή σου πλέον το κανονικό δίπλωμα οδήγησης. Σε αντίθετη περίπτωση θα πρέπει να δώσεις εξετάσεις από την αρχή.